
వసూళ్లు ఇంకా సవాలే : అరుణ్ జైట్లీన్యూఢిల్లీ : బ్యాంకుల మొండి బకాయి(ఎన్పిఎ)ల వృద్ది రేటు తగ్గుతోందని కేంద్ర ఆర్థిక మంత్రి అరుణ్ జైట్లీ చెప్పారు. పార్లమెంటరీ కన్సల్టేటివ్ కమిటీ (పిసిసి) సమావేశంలో జైట్లీ ఈ విషయం చెప్పారు. గతంతో పోలిస్తే ఈ ఏడాది మార్చిలో ముగిసే నాలుగో త్రైమాసికంలో ఎన్పిఎల వృద్ధి రేటు తగ్గనుందన్నారు. అయితే వీటి వృద్ధి రేటు తగ్గినా పెద్ద కంపెనీల నుంచి రావలసిన బకాయిల వసూలు బ్యాంకులకు ఇప్పటికీ సవాల్గానే ఉందన్నారు. వివిధ కారణాలతో స్టీల్, విద్యుత్, మౌలిక సదుపాయాలు, వస్త్ర పరిశ్రమకు చెందిన కంపెనీల్లో ఎన్పిఎలు భారీగా పేరుకు పోయాయన్నారు. 2003-08 మధ్యకాలంలో వచ్చిన బూమ్ టైమ్లో ఎడాపెడా అప్పులు చేసి ఉత్పత్తి సామర్ధ్యం పెంచుకున్న ఈ కంపెనీలు 2008 నాటి ఆర్థిక సంక్షోభం, ఆ తర్వాత తలెత్తిన డిమాండ్ మాంద్యంతో కుదేలవడంతో అప్పులు కూడా చెల్లించలేని స్థితికి చేరాయన్నారు. అయితే ఇటీవల డిమాండ్ పుంజుకోవడంతో స్టీల్తో సహా కొన్ని రంగాల కంపెనీలు తిరిగి కోలుకుంటున్నాయని జైట్లీ చెప్పారు. మొండి బకాయిల సమస్య ఎక్కువగా ఉన్న రంగాల కంపెనీలను ఆదుకునేందుకు ప్రభుత్వం ప్రత్యేక చర్యలు తీసుకుంటోందని జైట్లీ పార్లమెంటరీ కన్సల్టేటివ్ కమిటీ సమావేశంలో చెప్పారు. అయితే కావాలని ప్రభుత్వ రంగ బ్యాంకు(పిఎస్బి)ల బకాయిలు ఎగవేసే పారిశ్రామిక సంస్థలపై కఠిన చర్యలు తీసుకోవాలని సభ్యులు కోరారు. ఇందుకోసం వారిపై క్రిమినల్ చర్యలు తీసుకోవడంతో పాటు వారు ఫొటోలనూ అందరికీ తెలిసేలా ప్రచురించాలని సూచించారు.

vasoollu inka savale : arun jaitleenyuudlli : byaankula mondi bakayi(npm)la vruddi retu taggutondani kendra aardhika mantri arun jaitley cheppaaru. parlamentary consaltative commity (pisisi) samavesamlo jaitley ee vishayam cheppaaru. gatamto poliste ee edaadi maarchilo mugise naalugo traimaasikamlo npll vruddhi retu tagganundannaru. ayithe veeti vruddhi retu taggina pedda companyla nunchi raavalasina bakaayila vasulu byaankulaku ippatikee savalgane undannaaru. vividha kaaranaalatoe steel, vidyut, moulika sadupaayaalu, vastra parisramaku chendina companyllo nsplu bhariga peruku poyaayannaaru. 2003-08 madhyakaalamlo vachina boom taimlo edapeda appulu chesi utpatti saamardhyam penchukunna ee companylu 2008 naati aardhika sankshobham, aa tarvaata talettina demand maandyamtho kudelavadamtho appulu kuudaa chellinchaleni sthitiki cheraayannaaru. ayithe iteevala demand punjukovadamto steeltho sahaa konni rangaala companylu tirigi kolukuntunnayani jaitley cheppaaru. mondi bakaayila samasya ekkuvagaa unna rangaala companylanu aadukunenduku prabhutvam pratyeka charyalu teesukuntondani jaitley parlamentary consaltative commity samavesamlo cheppaaru. ayithe kaavaalani prabhutva ranga byaanku(psb)la bakaayilu egavese paarisraamika samsthalapai kathina charyalu teesukovaalani sabhyulu koraru. indukosam vaaripai criminal charyalu teesukovadamto paatu vaaru photolanu andarikee telisela prachurinchaalani suuchimchaaru.